***ข่าวประชาสัมพันธ์***

**เอสซีจี เปิด “CPAC Solution Center” ศูนย์นวัตกรรมก่อสร้างครบวงจร**

**สร้างเครือข่ายช่าง-ผู้รับเหมาท้องถิ่น ยกระดับการก่อสร้างไทย เติบโตอย่างยั่งยืนร่วมกัน**

**เอสซีจี ยกระดับการก่อสร้างไทย เปิดตัว “CPAC Solution Center” ที่ จ.ขอนแก่น ศูนย์รวมนวัตกรรมและความเชี่ยวชาญด้านงานก่อสร้างอย่างครบวงจร พร้อมสร้างเครือข่ายช่าง-ผู้รับเหมาท้องถิ่นให้เติบโตร่วมกันอย่างยั่งยืน ผนวกการใช้เทคโนโลยีดิจิทัลช่วยแก้ปัญหาและมุ่งลดของเสียในงานก่อสร้าง ช่วยตอบโจทย์ลูกค้าให้ได้งานคุณภาพ สร้างเสร็จไว คุมงบประมาณได้ ไร้ปัญหา ตั้งเป้าเปิดศูนย์ฯ ให้บริการรวม 9 สาขาทั่วประเทศภายในสิ้นปี 2562**

**นายชนะ ภูมี Vice President – Cement and Construction Solution Business ธุรกิจซีเมนต์และผลิตภัณฑ์ก่อสร้าง เอสซีจี** **โดย CPAC** กล่าวว่า “กลยุทธ์การดำเนินธุรกิจของเอสซีจีปีนี้ ได้ยกระดับกระบวนการทำงานของกลุ่มธุรกิจซีเมนต์และและผลิตภัณฑ์ก่อสร้าง ผ่านการสร้างความร่วมมือที่เข้มแข็งกับเครือข่ายทั้งในระดับท้องถิ่นถึงระดับประเทศ ด้วยการจัดตั้ง **“CPAC Solution Center”** เพื่อเป็นพื้นที่ Co-Working Space และศูนย์รวมสำหรับคนในวงการก่อสร้างให้สามารถมาแลกเปลี่ยนความรู้ วิธีบริหารงานก่อสร้าง รวมถึงหาโซลูชันต่างๆ ร่วมกัน โดยCPAC จะเป็นผู้ช่วยเชื่อมโยงนวัตกรรมจากผู้ที่เกี่ยวข้องมาช่วยแก้ไขปัญหาต่างๆ ในงานก่อสร้างให้มีประสิทธิภาพและครบวงจร โดย **CPAC Solution Center จังหวัดขอนแก่น**นี้ นับเป็นแห่งที่ 2 หลังจากที่ได้เปิดศูนย์ฯ แห่งแรกที่จังหวัดเชียงใหม่เมื่อต้นปี 2562 ที่ผ่านมา โดยตั้งเป้าเปิดศูนย์ฯ ให้บริการรวม 9 สาขา ในจังหวัดเชียงใหม่ ขอนแก่น พิษณุโลก ภูเก็ต สุราษฎร์ธานี อุบลราชธานี นนทบุรี นครปฐม และพัทยา ภายในสิ้นปี 2562 และตั้งเป้าขยายเพิ่มเป็น 20 สาขาทั่วประเทศไทย พร้อมขยายเครือข่ายช่างและผู้รับเหมาท้องถิ่นทั่วประเทศ เพื่อตอบสนองความต้องการลูกค้าในรูปแบบโซลูชันสำหรับงานโครงสร้างครบวงจร”

สำหรับนำเทคโนโลยีดิจิทัลที่เอสซีจีนำมาให้บริการเพื่อช่วยแก้ปัญหาเรื่องการก่อสร้างและการใช้ทรัพยากรให้คุ้มค่าสูงสุด และสามารถสร้างประโยชน์ให้แก่วงการก่อสร้างไทยอย่างยั่งยืน ได้แก่ โปรแกรม 3 มิติ **BIM (Building Information Modeling)** ที่ช่วยออกแบบก่อสร้างอาคารตั้งแต่เริ่มต้น โดยได้รวมแบบสถาปัตย์ โครงสร้าง และงานระบบเข้าด้วยกัน ทำให้สามารถวางแผนสั่งวัสดุต่างๆ ได้อย่างแม่นยำ และสามารถตรวจสอบตำแหน่งหรือความผิดพลาดในจุดต่างๆ ก่อนลงมือสร้างจริง เพื่อช่วยลดของเสียจากการเผื่อวัสดุ ประหยัดเวลา และต้นทุนการก่อสร้าง

รวมถึงยังมีการนำ **Construction Technology** มาใช้เพื่อช่วยตอบโจทย์ความต้องการและแก้ปัญหาให้ลูกค้า ได้แก่ **1) โซลูชันสำหรับกลุ่ม “เจ้าของบ้าน ช่าง ผู้รับเหมารายย่อย”** ตั้งแต่โซลูชันงานพื้นที่ให้บริการเท ปาด ขัด โซลูชันเสาและคานสำเร็จรูป โซลูชันผนังสำเร็จรูป โซลูชันฟาร์มปศุสัตว์ ที่ให้บริการออกแบบและให้คำปรึกษาการก่อสร้างโรงเรือนที่ได้มาตรฐาน สร้างเสร็จเร็ว และคุมงบประมาณได้ด้วยวัสดุก่อสร้างแบบสำเร็จรูป **2) โซลูชันสำหรับ “ผู้รับเหมารายใหญ่ บริษัทพัฒนาอสังหาริมทรัพย์ฯ”** อาทิ โซลูชันงานโครงสร้างพื้นฐานขนาดใหญ่ งานก่อสร้างพื้นไร้คานสถานีรถไฟฟ้า งานหล่อคานสะพาน โดยให้บริการตั้งแต่การออกแบบ การจัดหาวัสดุ การควบคุมการผลิต ตลอดจนการติดตั้ง รวมถึง Lifetime Solution ที่ให้บริการซ่อมแซมหรือยืดอายุสิ่งปลูกสร้าง เช่น โครงสร้างอาคารสูง โรงงาน สะพาน ท่าเทียบเรือ และ Earthwork Solution โซลูชันสำหรับงานฐานรากที่ให้บริการออกแบบ ระบบงานดินและระบบระบายน้ำ เพื่อลดเวลาการก่อสร้าง ซึ่งเหมาะกับพื้นที่ภาคกลางที่มีการทรุดตัวของดินสูง

ผู้ที่สนใจสามารถสอบถามหรือขอรับคำปรึกษาเพิ่มเติมจากผู้เชี่ยวชาญของ CPAC ได้ที่ “CPAC Solution Center” จังหวัดขอนแก่น โทร. 081 265 0349 หรือ Facebook : CPAC หรือ Line@ : @cpac และYou Tube : CPAC หรือ CPAC Contact Center โทร. 02-555-5555 และเว็บไซต์ <https://web.cpac.co.th/> และสามารถติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook: [scgnewschannel](https://facebook.com/scgnewschannel) / Twitter: [@scgnewschannel](https://twitter.com/scgnewschannel) หรือ Line@: [@scgnewschannel](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*